Subject: for mødet «MDAT» kl
From: <Gemt af Windows Internet Explorer 7>
Date: Thu, 25 Oct 2007 13:28:39 +0200

Økonomiudvalget

BESLUTNINGSPROTOKOL

fra ordinært møde tirsdag den 2. oktober 2007

J.nr. ØU 340/2007

9. Kommuneplanstrategi 2007

Kommuneplanstrategi
2007 indstilles oversendelse til udvalgshøring i alle stående udvalg. Derefter
returneres Kommuneplanstrategi 2007 til Økonomiudvalgets endelige behandling.

INDSTILLING OG
Beslutning

Økonomiforvaltningen indstiller,

1.
at Økonomiudvalget oversender kommuneplanstrategi
2007 til fagudvalgshøring med høringsdeadline 1. november 2007.

Økonomiudvalgets beslutning i mødet
den 2. oktober 2007:

Indstillingen blev godkendt.

Økonomiudvalget afgav følgende protokolerklæring:

"Økonomiudvalget er enige om, at
kapitlet om bæredygtighed også skal omfatte CO2 i bygninger, at byens
faglighed og placering af uddannelsesinstitutioner skal ses i et bredere
perspektiv og at planprocessen skal åbnes op og blandt andet indeholde
nogle fælles udviklingsmål for Øresundsregionen, ligesom der skal
etableres en dialog med omegnskommunerne om
kommuneplanstrategien.

Forslag hertil vil blive indarbejdet i
Kommuneplanstrategien inden den forelægges for Økonomiudvalget på ny og
derefter Borgerrepærsentationen."

Problemstilling

Økonomiforvaltningen har udarbejdet et forslag til
Kommuneplanstrategi 2007 jf. Økonomiudvalgets beslutning på mødet den
28.11.2006. Kommuneplanstrategien lægger rammerne for, hvordan kommunen vil
håndtere udfordringerne for byens udvikling. Det drejer sig bl.a. om
befolkningstilvækst, byens mangfoldighed og trafik samt at byens udvikling skal
ske på et bæredygtigt grundlag.

Kommuneplanstrategien skal i høring i samtlige stående
udvalg. Høringen af de stående udvalg vil blive opsamlet og kommenteret og
forelagt Økonomiudvalget i forbindelse med den endelige behandling af
Kommuneplanstrategi 2007 til efterfølgende offentliggørelse og debat.

Kommuneplanstrategien behandler indholdsmæssigt de emner, der
var indeholdt i startredegørelsen, som Økonomiudvalget godkendte på mødet den
28.11.2006. Derudover er emnet bæredygtig byudvikling blevet prioriteret som et
særligt emne i den fremlagte kommuneplanstrategi. Kommuneplanstrategien er
blevet udarbejdet i bredt samarbejde mellem alle forvaltninger.

Løsning

På Økonomiudvalgets møde den 28.11.2006 blev det godkendt, at
kommuneplanstrategien skulle behandle emnerne: Byen for alle, Et mere dynamisk
København og Byen ned til vandet. Endeligt, at bæredygtighed skulle behandles på
tværs af alle emner. I foreliggende forslag til Kommuneplanstrategi er emnet
bæredygtighed dog blevet valgt at behandle som et særligt emne. Med det
forestående klimatopmøde i 2009 og de væsentlige miljøudfordringer København
står overfor, er det valgt at indlede kommuneplanstrategien med et særligt
kapitel om byens bæredygtighed.

Grundlaget for kommuneplanstrategien findes i
faktapublikationen Planredegørelsen 2007 i bilag 2. I løbet af foråret 2007 har
Københavns Kommune inviteret byens borgere og interessenter til dialogmøder for
at drøfte indholdet i kommuneplanstrategien. I bilag 3 er der redegjort for
indholdet og debatterne i dialogmøderne.

Med kommuneplanstrategi 2007 vedtages det, hvad der
prioriteres af emner i den kommende Kommuneplan 2009. Efter vedtagelsen af
kommuneplanstrategien igangsættes revisionen af kommuneplanen.
Økonomiforvaltningen forventer at fremlægge et forslag til kommuneplan 2009 ved
udgangen af 2008.

De centrale udfordringer for Københavns udvikling er:

·
i 2025 vil der være 30-40 % mere biltrafik i
København, hvis der ikke gøres noget - CO2 udslippet vil ligeledes stige og den
lokale miljøbelastning forværres.

·
i 2025 vil der være 45.000 flere københavnere -
svarende til at Roskilde by flytter til København. Den boligpolitiske udfordring
er fortsat at sikre flere - også billige boliger til velfærdssamfundets
kernemedarbejdere og sikre, at byens kvarterer udvikler sig til blandede
levende bykvarterer.

·
i 2025 vil København være sakket agterud ifht.
Nordeuropas hovedstæder, hvis der ikke sættes ind nu. København er vækstmotor
for hele landet, men kan ikke måle sig med Oslo, Stockholm og Amsterdam målt på
BNP vækst og befolkningsvækst. Universitet og vækstmiljøer er vigtige for byens
udvikling.

·
i 2025 er byudviklingen langs Øresundskysten
skudt i gang. Der er behov for allerede nu at sikre, at byudviklingen og
infrastrukturplanlægningen sker på et bæredygtigt grundlag.

Under de fire emner vedtages bl.a. følgende mål og
initiativer:

Den
bæredygtige by

En
strategi for tætte, levende byområder. En tæt by der understøtter brugen af
den kollektive transport mellem hjem og arbejde kan være med til at reducere
CO2 udslippet med op til 100.000 tons over de næste 30 år regionalt set.
Landsplandirektivet for Hovedstaden betyder, at alle store
arbejdspladser skal placeres tæt på stationerne. Dette skal bruges til
at forny og forbedre stationsområderne, så de bliver attraktive
byrum  og bedre knudepunkter for byens borgere.

København
skal være verdens miljøhovedstad i 2009. Kommuneplan 2009 skal indeholde et
koncept for en ny tjekliste, der skal sikre at alle nye
byudviklingsprojekter miljøvurderes ifht. en samlet miljøscore. Og
der skal udpeges nye lavenergiområder.

Vi
skal sikre mindre biltrafik og bedre transport. Derfor skal
parkeringsnormerne revideres, således at de bidrager til at begrænse
biltrafikken i byen. Byens vejnetsplan skal revideres, således at
cykler kan prioriteres på nogle vejstrækninger, busser på andre.

Byen
for alle

Der
skal sikres boliger i alle prisklasser. Derfor skal der arbejdes for 5000
billige boliger til velfærdssamfundets kernemedarbejdere og for at
sikre flere arealer til boligbyggeri. Der skal arbejdes for at nytænke
københavnerboligen.

Udpegning
af nye bykvarterer til områdefornyelse og en fortsat Ghettoindsats.
København har fortsat problemer med koncentration af socialt svage borgere i
udsatte områder. En by med blandede bykvarterer er en forudsætning for at
sikre byens sammenhængskraft.

Blandende
bykvarterer. Boliger, erhverv, handel og fritidstilbud skal blandes og gøres
tættere for at sikre, at byen får levende bykvarterer.

Byen
ned til vandet

En
langsigtet byudviklingsstrategi for Øresundskysten – fra Nordhavn til
Amager. Øresundskysten er et af Københavns største byudviklingspotentialer.
Der er behov for en strategi, som kan sikre en bæredygtig udvikling, der
forener blåt, grønt og sikrer en levende by.

Lettere
adgang til vandet. København har et stort uudnyttet potentiale langs vandet.
For at give byens borgere en bedre adgang til vandet skal de trafikale
barrierer overvindes og tilgængeligheden sikres.

Den
dynamiske by

Rammer
for nye campusområder. Det er afgørende for Københavns konkurrencedygtighed
at kunne tiltrække internationale studerende og forskere. Universitetets
fraflytning fra indre by til campusområder i brokvartererne er et spændende
potentiale for nye vidensmiljøer og byliv.

Byens
erhvervsområder skal gennemgås for at vurdere, hvilke der
skal fastholdes som rene erhvervsområder og hvilke der skal skabes mere
fleksible rammer for.

Videre proces

Efter kommuneplanstrategiens behandling på Økonomiudvalg og i
Borgerrepræsentationen, skal den sendes i offentlig høring. Efter den offentlige
høring skal der i Økonomiudvalg og Borgerrepræsentationen tages stilling til,
hvorvidt der er indkommet bemærkninger, der giver anledning til ændringer i
kommuneplanstrategi 2007. Økonomiforvaltningen planlægger at afholde et til
flere debatmøder, hvor byens borgere inviteres til at diskutere indholdet i
Kommuneplanstrategien. Tilrettelæggelsen af debatmøderne vil trække på de gode
erfaringer med årets tidligere debatarrangementer for kommuneplanstrategien,
højhuse, Metropolzone, Nordhavn etc..

Bilag

1.
Kommuneplanstrategi 2007

2.
Planredegørelsen 2007

3.
Debat om Københavns udvikling - Redegørelse for
dialogaktiviteter i foråret 2007

Claus Juhl
/
Henrik Plougmann Olsen